La Nova Cançó catalana

**Autora: Josefina Pagès** Assessorament: Antoni Ferret

Nota informativa

De finals de la dècada dels 50 i tota la dels 60, amb una Catalunya sotmesa al franquisme, la llengua catalana fora de l’escola i de l’administració, menystinguda per molts, la Nova Cançó va significar un Salt considerable en l’ús públic del català, el seu coneixement, el seu ús en general i el seu prestigi, fins i tot internacional.

Però que ningú pensi que va ser una actuació de cantants, només, ja que, abans de cantar, hi hagué persones que van tenir la idea de lo que necessitava aleshores la cultura del país, per fer un salt per damunt dels límits de la marginació. Altres persones que van organitzar les coses perquè la idea fos possible, muntant el grup de persones i cantants Els Setze Jutges, i, finalment, cantants que s’hi van entusiasmar. Així, el “projecte oficial” (mai exposat públicament, però que molts creiem que sí que existia) de deixar que el català anés perdent tota vitalitat fins a ser una cosa residual, va ser vençut.

Cal que les noves generacions ho coneguin.

Antoni Ferret

Els que van tenir la idea foren:

[Josep Benet](https://es.wikipedia.org/wiki/Josep_Benet) i [Maurici Serrahima](https://es.wikipedia.org/wiki/Maurici_Serrahima)

Els activistes iniciadors del grup:

[Jaume Armengol](https://es.wikipedia.org/w/index.php?title=Jaume_Armengol&action=edit&redlink=1), [Lluís Serrahima](https://es.wikipedia.org/wiki/Llu%C3%ADs_Serrahima) i [Miquel Porter i Moix](https://es.wikipedia.org/wiki/Miquel_Porter_i_Moix),

Grup: **Els Setze Jutges**

1959, a la revista Germinabit, Lluís Serrahima publica: “Ens calen cançons d’ara”. Va ser l’empenta pública.

Els cantants principals:

Raimon

Joan Manuel Serrat

Lluís Llach

Maria del Mar Bonet

Altres cantants:

Remei Margarit

Josep Maria Espinàs

Delfí Abella

Francesc Pi de la Serra

Salvador Escamilla

Guillen d’Efak

Núria Feliu

Maria Dolors Lafite

Jacinta

Mercè Madulell

Josep Lluís Valldecabres

Ovidi Montllor

**Comentari de l’autora**

A mi, cançons com "Paraules d'amor, la tieta, els vells amants, el drapaire..."

Totes aquestes cançons em porten records d'un temps passat que mai més no tornarà.  Sento una melangia, una tristor. Sento dins del cor també alegria de tornar a sentir una d'aquestes cançons, perquè, quan les sentia, jo em passava hores escrivint poesies.

Que si un Sonet, que si una Dècima, què sé jo, el record d'aquell temps tan bonic, tan estimat, em fa caure una llàgrima, perquè sé que aquella infantesa i adolescència,  tan dolça i plena que vaig viure, aquell temps que vaig gaudir tant, el temps que no em va faltar res, perquè ho tenia tot, ja mai més no tornarà.

**Mostra dels quatre cantants principals**:

**Ramon Pelegero Sanchis**, més conegut pel seu nom artístic **Raimon**

X[àtiva](https://es.wikipedia.org/wiki/J%C3%A1tiva), [València](https://es.wikipedia.org/wiki/Provincia_de_Valencia), [1940](https://es.wikipedia.org/wiki/1940).

Algunes cançons:

 «[Al vent](https://es.wikipedia.org/wiki/Al_vent)», «Se’n va anar», «Diguem no», «Som», «La pedra», «A colps»...

La seva cançó puntera, ni la primera ni la de més qualitat, però la de l’èxit inicial:

**Al vent (1963)**

Al vent,  
la cara al vent,  
el cor al vent,  
les mans al vent,  
els ulls al vent,  
al vent del món.

I tots,  
tots plens de nit,  
buscant la llum,  
buscant la pau,  
buscant a déu,  
al vent del món.

La vida ens dona penes,  
ja el nàixer és un gran plor:  
la vida pot ser eixe plor;  
però nosaltres

al vent,  
la cara al vent,  
el cor al vent,  
les mans al vent,  
els ulls al vent,  
al vent del món.

I tots,  
tots plens de nit,  
buscant la llum,  
buscant la pau,  
buscant a déu,  
al vent del món.

Però la seva cançó més representativa, d’ell i dels qui ho vam “viure”, va ser:

**Diguem NO**

Ara que som junts  
Diré el que tu i jo sabem  
I que sovint oblidem

Hem vist la por  
Ser llei per a tots  
Hem vist la sang  
-Que sols fa sang-  
Ser llei del món

No  
Jo dic no  
Diguem no  
Nosaltres no som d'eixe món

Hem vist la fam  
Ser pa  
Dels treballadors

Hem vist tancats  
A la presó  
Homes plens de raó

No  
Jo dic no  
Diguem no  
Nosaltres no som d'eixe món

No  
Diguem no

**N o s a l t r e s n o s o m**

**d' e ix e m ó ó ó n**

**[Joan Manuel Serrat](https://www.letras.com/raimon/229314/)** [Barcelona, 1943](https://www.letras.com/raimon/229314/)

[Girona,](https://www.letras.com/raimon/229314/)

[Enviar la](https://www.letras.com/raimon/229314/enviar_traduccion.html)

Algunes cançons:

«Una guitarra», «Ella em deixa», «La mort de l'avi», «El mocador», «Ara que tinc vint anys», «Quan arriba el fred», «El drapaire», «Sota un cirerer florit»...

**Ara que tinc vint anys**

Ara que tinc vint anys  
Ara que encara tinc força  
Que no tinc l'ànima morta  
I em sento bullir la sang

Ara que em sento capaç  
De cantar si un altre canta  
Avui que encara tinc veu  
I encara puc creure en déus (Déu)

Vull cantar a les pedres, la terra, l'aigua  
Al blat i al camí, que vaig trepitjant  
A la nit, al cel, a aquest mar tan nostre  
I al vent que al matí ve a besar-me el rostre

Vull alçar la veu, per una tempesta  
Per un raig de sol  
O pel rossinyol  
Que ha de cantar al vespre

Ara que tinc vint anys  
Ara que encara tinc força  
Que no tinc l'ànima morta  
I em sento bullir la sang

Ara que tinc vint anys  
Avui que el cor se m'embala  
Per un moment d'estimar  
O en veure un infant plorar

Vull cantar a l'amor, al primer, al darrer  
Al que et fa patir, al que vius un dia  
Vull plorar amb aquells que es troben

tots sols  
Sense cap amor van passant pel món

Vull alçar la veu, per cantar als homes  
Que han nascut dempeus  
Que viuen dempeus  
I que dempeus moren

Vull i vull i vull cantar   
Avui que encara tinc veu  
Qui sap si podré demà

Però avui només tinc vint anys  
Avui encara tinc força

I no tinc l'ànima morta  
I em sento bullir la sang

**Lluís Llach**

Girona 1948

Algunes cançons:

«Que feliç era, mare!», «Res no ha acabat», «Damunt d'una terra», «El dia», «L’Estaca», «Cels trencats», «Cal que neixin flors a cada instant», «El bandoler», «Per un tros del teu cos».

**L’Estaca**

L'avi Siset em parlava  
De bon matí al portal,  
Mentres el sol esperàvem  
I els carros vèiem passar.

Siset, que no veus l'estaca  
A on estem tots lligats?  
Si no podem desfer-nos-en  
Mai no podrem caminar!

Si estirem tots ella caurà  
I molt de temps no pot durar,  
Segur que tomba, tomba, tomba,  
Ben corcada deu ser ja.

Si tu l'estires fort per aquí  
I jo l'estiro fort per allà,  
Segur que tomba, tomba, tomba  
I ens podrem alliberar.

Però Siset, fa molt temps ja  
Les mans se'm van escorxant  
I quan la força se me'n va  
Ella es més ample i més gran.

Ben cert sé que està podrida  
Però és que, Siset, pesa tant  
Que a cops la força m'oblida,  
Torna'm a dir el teu cant

Si estirem tots ella caurà  
I molt de temps no pot durar,  
Segur que tomba, tomba, tomba,  
Ben corcada deu ser ja.

Si tu l'estires fort per aquí  
I jo l'estiro fort per allà,  
Segur que tomba, tomba, tomba  
I ens podrem alliberar.

L'avi Siset ja no diu res,  
Mal vent que se'l va emportar,  
Ell qui sap cap a quin indret  
I jo a sota el portal.

I, passen els nous vailets,  
Estiro el coll per cantar  
El darrer cant d'en Siset,  
El darrer que em va ensenyar.

Si estirem tots ella caurà  
I molt de temps no pot durar,  
Segur que tomba, tomba, tomba,  
Ben corcada deu ser ja.

Si tu l'estires fort per aquí  
I jo l'estiro fort per allà,  
Segur que tomba, tomba, tomba  
I ens podrem alliberar.

**Maria del Mar Bonet**

Palma de Mallorca 1947

Algunes cançons:

«Què volen aquesta gent?», «Els treballs i els dies»,  «L'àguila negra»,

«No voldria res més ara», «Terra secreta» (disc).

**Què volen aquesta gent, que truquen de matinada**

De matinada han trucat  
Són al replà de l'escala  
La mare quan surt a obrir  
Porta la bata posada

Què volen aquesta gent  
Que truquen de matinada?

"El seu fill, que no és aquí?"  
"N'és adormit a la cambra  
Què li volen al meu fill?"  
El fill mig es desvetllava

La mare ben poc en sap  
De totes les esperances  
Del seu fill estudiant  
Que ben compromès n'estava

Dies fa que parla poc  
I cada nit s'agitava

Li venia un tremolor  
Tement un truc a trenc d'alba

Encara no ben despert  
Ja sent viva la trucada  
I es llença pel finestral  
A l'asfalt d'una volada

Els que truquen resten muts  
Menys un d'ells, potser el que mana  
Que s'inclina pel finestral  
Darrere xiscla la mare

De matinada han trucat  
La llei una hora assenyala  
Ara l'estudiant és mort  
N'és mort d'un truc a trenc d'alba